Ka kimihia anō au i ētahi pānga ki tēnei o ngā wāhi. Nā, ki roto i ngā tau tekau pea, tekau mā rima pea kua pahure ake nei i tonoa e te Karauna, e tōku pāpā, arā, ko Erima tēnā, ki tōku tūpuna, ki a Kevin Prime, hei mea kaitakawaenga mō wētahi o ngā raru ka pā atu ki wēnei iwi. Ka tau atu a Ngāpuhi ki roto i a rātou, kaua ki te whakawā, engari ki te whakakotahi. Kua kite atu ahau i ngā hua kua puta mai, nā, i te rā nei kei konei tātou hei tautoko ake. Ka whakaaro ake ki ngā mahi katoa ka oti i ā rātou, engari ki roto i taku kōrero tuatahi i te rā nei, ko te aronga nui kei Matariki ki te rangi. 